Publication: Magyar Közlöny
Issue: MK-2003-20 (Year: 2003, Number: 20)
Era: 1990-2004
Section: A Magyar Köztársaság Alkotmánya, az 1949. évi XX. törvény 79. §-a alapján ügydöntõ országos népszavazást kell
Paragraph Index: 322

A Magyar Köztársaság Alkotmánya, az 1949. évi XX. törvény 79. §-a alapján ügydöntõ országos népszavazást kell tartani a Magyar Köztársaságnak az Európai Unióhoz történõ, a csatlakozási szerzõdés szerinti csatlakozásáról. E népszavazás idõpontja: 2003. április 12. A népszavazásra bocsátandó kérdés: „Egyetért-e azzal, hogy a Magyar Köztársaság az Európai Unió tagjává váljon?” A Ve. 125. § (1) bekezdése szerint a választási bizottságokba — az Országos Választási Bizottság kivételével — 2003/20. szám a kezdeményezést benyújtók választási bizottságonként egy közös megbízottat, továbbá a kezdeményezés benyújtásában részt nem vevõ, de országgyûlési képviselõcsoporttal rendelkezõ pártok egy-egy megbízottat küldhetnek. A (2) bekezdés úgy rendelkezik, hogy az Országos Választási Bizottság tagjaként a kezdeményezést benyújtó, de országgyûlési képviselõcsoporttal nem rendelkezõ szervezetek egy közös képviselõt bízhatnak meg. A Ve. 149. § i) pontjának értelmezõ rendelkezése alapján „kezdeményezést benyújtók: népszavazás állampolgári kezdeményezése, valamint népi kezdeményezés esetén azok a szervezetek, illetve magánszemélyek, amelyek, illetve akik a kezdeményezést benyújtották”. A Ve. az országos népszavazásra vonatkozó, eltéréseket tartalmazó rendelkezéseiben egyértelmûen meghatározza a választási bizottságok összetételét. Ha a népszavazás nem állampolgári kezdeményezés alapján indul, hanem a Köztársasági Elnök, a Kormány vagy az országgyûlési képviselõk egyötöde kezdeményezi, illetõleg az Alkotmány írja ki, akkor a Ve. szerinti kezdeményezést benyújtók nincsenek. Ennek figyelembevételével a választási bizottságokba az országgyûlési képviselõcsoporttal rendelkezõ pártok küldhetnek egy-egy megbízottat. Dr. Ficzere Lajos s. k., az Országos Választási Bizottság elnöke

Source: https://magyarkozlony.hu/hivatalos-lapok/7d74475457ea1a1a4034c1fb93644fa7edf93aac/dokumentumok/eb8f054f70668b79b6b78f4cf0bdeaee1577db6d/letoltes